open-index/open-wikipedia-markdown huggingface dataset:
Flochovec

**Flochovec** je potok v hornom Turci, v juhovýchodnej časti okresu Turčianske Teplice. Je to pravostranný prítok Turca, meria 4,1 km a je tokom IV. rádu. Nárečovo sa označuje ako **Štrich**. 

## Prameň
Tečie v Kremnických vrchoch, kde pramení v podcelku Flochovský chrbát, na juhojuhozápadnom svahu Flochovej (1 316,9 m n. m.) v nadmorskej výške približne 1 230 m n. m.

## Opis toku
Od prameňa tečie sprvu na východ, zľava priberá krátky prítok z južného svahu Flochovej a druhý prítok spod Sedla Flochovej (1 297 m n. m.) a ďalej sa stáča juhojuhovýchodným smerom. Následne priberá ľavostranný Medvedí potok, stáča sa juhozápadným smerom a preteká Širokou dolinou. Tu postupne priberá najprv zľava potoky Do Štrichu (1,1 km) a Pri škôlke (1,1 km) a sprava potok Nad vysokým mostom (0,7 km). Potom tečie juhojuhozápadným smerom, tesne pred ústím smerom na juh a do Turca sa vlieva v lokalite Studený žľab (Kaltrin) v nadmorskej výške cca 809 m n. m., nad ústím Turca do vodnej nádrže Turček.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Kremnických vrchoch
Kategória:Vodné toky v okrese Turčianske Teplice
Ivančinský potok

**Ivančinský potok** je potok v hornom Turci, preteká centrálnou časťou okresu Turčianske Teplice. Je to pravostranný prítok Turca, meria 5,8 km a je tokom IV. rádu. 

## Prameň
Tečie v Turčianskej kotline, pramení v podcelku Diviacka pahorkatina, západojuhozápadne od Diviakov, severne od Diviackeho hája, v nadmorskej výške približne 497 m n. m.

## Opis toku
Od prameňa tečie najprv na krátkom úseku na sever, potom sa stáča na východ a oblúkom smerujúcim na východ preteká osadou Hájiky, pričom sprava priberá krátky prítok. Ďalej pokračuje smerom na sever, východne od obce Veľký Čepčín sa esovito stáča a sprava priberá ďalší krátky prítok prameniaci západne od Diviackych kruhov. Západne od obce Malý Čepčín sa opäť esovito stáča, následne mení smer toku na západ a tečie popri jednom z Ivančinských močiarov na pravom brehu. Napokon preteká intravilánom obce Ivančiná a na jej západnom okraji ústi v nadmorskej výške cca 451 m n. m. do Turca.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Turčianskej kotline
Kategória:Vodné toky v okrese Turčianske Teplice
Lúčna

**Lúčna** môže byť:

* sídlisko vo Vranove nad Topľou, pozri Lúčna (Vranov nad Topľou)
* potok v Turci, pozri Lúčna (potok)
* vrch (1 652,6 m n. m.) v Západných Tatrách, pozri Lúčna (vrch v Západných Tatrách)
Encyclopaedia of Islam

***Encyclopaedia of Islam*** je uznávaná encyklopédia islamistiky.

Jednotlivé články napísali významní bádatelia v oblasti islamu z rozličných krajín. *Encyclopaedia of Islam* je rozsiahle štandardné dielo ku všetkým otázkam islamského náboženstva a kultúry, rovnako ako arabskej literatúry a islamského sveta. Je určená v prvom rade pre odborníkov a preto sa s ňou laikovi nepracuje ľahko.

Prvé vydanie označované ako EI1 vyšlo v štyroch zväzkoch v rokoch 19131938 trojjazyčne (po anglicky, po nemecky a po francúzsky).

Druhé vydanie (EI2) vyšlo v rokoch 19602002 v jedenástich zväzkoch len po anglicky a po francúzsky. Tretie vydanie – iba v angličtine – sa pripravuje.

## Poznámky


## Referencie


Kategória:Islam
Kategória:Encyklopédie v anglickom jazyku
Kategória:Religionistické encyklopédie
Leaves’ Eyes

**Leaves' Eyes** je hudobná skupina hrajúca gotický metal s výraznými prvkami folk metalu.

Je známa kombinovaním melodických, metalových a klasických hudobných prvkov vo svojej tvorbe. Skupina sa spolieha zväčša na hlas svojej speváčky a autorky všetkých textov Liv Kristine, ktorá býva dopĺňaná death metalovými vokálmi Alexandra Krulla. Ako miesto založenia a pôsobenia skupiny bývajú udávané dve krajiny, a to Nórsko a Nemecko.

Názov skupiny *Leaves' Eyes* (angl. *oči listov*) znie rovnako ako slovné spojenie „Liv's eyes“ (angl. *oči Liv*). Prišla naň speváčka Liv Kristine a kapela si tento názov zvolila za svoj nielen pre slovnú hračku, ktorú predstavoval, ale najmä preto, že slovo „*leaves*“ súvisí s prírodou a práve tá je najväčšou inšpiráciou ich textov.

## Biografia
Skupina bola založená v roku 2003, krátko pred vyhodením speváčky Liv Kristine z jej pôvodnej skupiny Theatre of Tragedy. Leaves' Eyes bola kapela pôvodne založená speváčkiným manželom Alexandrom Krullom a členmi jeho skupiny známej ako Atrocity.

Debutový album *[[Lovelorn]]* vyšiel v roku 2004 a v máji 2005 bol nasledovaný druhou nahrávkou nazvanou *Vinland Saga*, ktorá bola poňatá ako prerozprávanie príbehu nájdenia územia Vinland v Severnej Amerike, o ktoré sa pôvodne zaslúžil Leif Eriksson. Ďalším a dosiaľ zároveň posledným albumom kapely je EP *Legend Land* vydané začiatkom júna 2006.

V tomto čase by skupina mala pracovať na svojom prvom DVD, ktoré plánuje vydať v roku 2007.

## Zostava
* Elina Siirala - spev
* Alexander Krull – spev, programovanie
* Torsten Bauer – gitara
* Mathias Röderer – gitara
* Chris Lukhaup – basová gitara
* Moritz Neuner – bicie (od roku 2004)

### Bývalí členovia
* Martin Schmidt – bicie (2003 – 2004)
* Liv Kristine Espenaes Krull – spev (2003 - 2016)

## Diskografia
### Albumy
* *[[Lovelorn]]* (2004)
* *[[Vinland Saga]]* (2005)
* *[[Njord]]* (2009)
* *[[Meredead]]* (2011)

### Iné nahrávky
* *Into Your Light* (singel, 2004)
* *Elegy* (EP, 2005)
* *Legend Land* (EP, 2006)
* *My Destiny* (2009)
* *At Heaven's End* (2010)
* *Melusine*

## Externé odkazy
* Oficiálna stránka skupiny

Kategória:Nórske hudobné skupiny
Kategória:Nemecké hudobné skupiny
Kategória:Gotickometalové hudobné skupiny
Kategória:Folkmetalové hudobné skupiny
Kategória:Hudobné skupiny z 2003
Istropolis Cinema Center

**Istropolis Cinema Center** je osemsálové multikino v nákupnom stredisku Polus v Bratislave. 

## História
Kino je v prevádzke od decembra 2000. 

## Technické údaje
Kino je vybavené premietacími strojmi* Cinemeccanica* talianskej výroby a kinosálach sú reproduktory KCS španielskej produkcie, pričom zvuk v sálach je reprodukovaný systémom *[[Dolby Digital]] 5.1* a *Dolby Surround 5.1*. Kino je zaujímavé veľkými projekčnými plátnami a kvalitným ozvučením.

## Externé odkazy
*domovská stránka 

Kategória:Kiná v Bratislave
Newt Gingrich

**Newt Gingrich** (* 17. jún 1943, Harrisburg, Pensylvánia, USA) je americký politik, historik, spisovateľ a futurológ.

## Kariéra
Newt Gingrich je od roku 1979 členom Kongresu Spojených štátov. Titul PhD získal z histórie. Vyučoval na Reinhardt College vo Waleske v Georgii v USA. Spolupracuje s manželmi Tofflerovcami. Publikoval viacero kníh, v ktorých predstavil svoju víziu budúcej podoby USA. Žije vo Washingtone, D.C. v USA.

## Dielo
### Knihy
* *To Renew America*, . HarperCollinsPublishers, New York, NY 1995
* *Winning the Future*, Regnery Publishing, 2005

### Predslovy
* *A Citizen´s Guide to Twenty-First Century In: Toffler, Alvin and Heidi: Creating a New Civilization. The Politics of the Third Wave.* Foreword by Newt Gingrich. The Progress and Freedom Foundation, 1994, Turner Publishing, Inc., Atlanta, Georgia 1995

## Iné projekty

## Externé odkazy
* Oficiálna stránka

Kategória:Politici USA
Kategória:Predsedovia Snemovne reprezentantov Spojených štátov
Kategória:Futurológovia
Kategória:Informačná spoločnosť
Kategória:Spisovatelia USA
Kategória:Historici USA
Kategória:Osobnosti roka časopisu Time
Kategória:Osobnosti z Harrisburgu (Pensylvánia)
Ramez Naam

**Ramez Naam** je americký vedec, technológ a publicista. Je predstaviteľom transhumanizmu.

## Kariéra
Ramez Naam sa podieľal na vývoji jedných z najrozšírenejších softwarových produktov Microsoft Internet Explorer a Microsoft Outlook. Robí poradcu viacerým technologickým asociáciám a prednáša na konferenciách o technológii a budúcnosti. Žije v Seattli v štáte Washington v USA. Je členom World Transhumanist Association.

## Dielo
Je autorom knihy *Viac ako človek. Rozšírenie prísľubu biologického zdokonaľovania.* - *More Than Human. Embracing the Promise of Biological Enhancement*, ktorú vydal v roku 2005. Zaoberá sa v nej filozofiou a  perspektívami transhumanizmu.

## Ocenenie
V roku 2005 mu bola udelená cena H. G. Wells za príspevok k transhumanizmu - H. G. Wells Award for Contributions to Transhumanism. Túto cenu udeľuje World Transhumanist Association.

## Bibliografia
### Knihy
* Naam, Ramez: More Than Human. Embracing the Promise of Biological Enhancement. Broadway Books, New York, NY 2005, ISBN 0-7679-1843-6

## Externé odkazy
* http://www.transhumanism.org/index.php/WTA/more/hgwells2005/ 

Kategória:Futurológovia
Kategória:Transhumanizmus
Kategória:Vedci USA
Kategória:Publicisti USA
Ed Regis

**Ed (Edward) Regis** je americký spisovateľ a publicista. 

## Kariéra
Ed Regis sa zameriava na popularizáciu vedy a najmä najnovších vedných odborov a technológií. Jeho knihy sú populárne a vychádzajú vo viacerých vydaniach. Prispieva do časopisu Omni. Žije v Marylande vo Virgínii v USA.

## Popularizácia vedy
Napísal viacero kníh, v ktorých sa zaoberal transhumanizmom, nanotechnológiami alebo inovačnou oblasťou  Santa Fe v Novom Mexiku v USA. 

## Dielo
Medzi jeho najznámejšie knihy patria: 
* *Great Mambo Chicken and the Transhuman Condition. Science Slightly over the Edge* (1990)
* *The Emerging Science of Nanotechnology. Remaking the World - Molecule by Molecule* (1995)
* *The True Story of Nanotechnology - The Astonishing New Science That Will Tranform the World* (1997)
* *The Info Mesa. Science, Business, and New Age Alchemy on the Santa Fe Plateau* (2003).

## Bibliografia
### Knihy
* Regis, Ed: Great Mambo Chicken and the Transhuman Condition. Science Slightly over the Edge. Addison-Wesley Publishing Company, Inc., Reading, Massachusetts 1991, ISBN 0-201-56751-2
* Regis, Ed: Nano. The Emerging Science of Nanotechnology. Remaking the World - Molecule by Molecule. Little Brown and Company, 1995, ISBN 0316738581
* Regis, Ed: Nano ! The True Story of Nanotechnology - The Astonishing New Science That Will Tranform the World. Transworld Publishers, Ltd., 1997, ISBN 0553504762
* Regis, Ed: The Info Mesa. Science, Business, and New Age Alchemy on the Santa Fe Plateau. W. W. Norton and Company, 2003, ISBN 0393021238

Kategória:Spisovatelia USA
Kategória:Vedecká publicistika
Kategória:Transhumanizmus
Kategória:Futurológovia
Kategória:Nanotechnológie
Kategória:Publicisti USA
RAND Corporation

thumb|Sídlo RAND Corporation
**RAND Corporation** je americký neziskový globálny politický think tank. Názov RAND je skratkou *research and development*, čo  znamená veda a výskum. RAND patrí medzi najuznávanejšie inštitúcie svojho druhu – podľa Pensylvánskej univerzity patrí medzi 10 najlepších think-tankov a najprestížnejšie výskumné inštitúcie v oblasti národnej bezpečnosti na svete.

RAND Corporation bola založená v roku 1946 ako výskumná skupina spoločného projektu United States Air Force a Douglas Aircraft Company. Názov RAND vznikol ako akronymum Research and Development. Do roku 1961 tu pôsobil významný americký futurológ Herman Kahn. Zaoberá sa tvorbou prognóz a dlhodobých scenárov hlavne pre potreby armády USA - US Army. Ale výskumná činnosť sa neorientuje len na oblasť vojenstva. V súčasnosti má okolo 1850 zamestnancov. Hlavné centrum sídli v Santa Monica v Kalifornii v USA. Ďalšie pobočky sa nachádzajú v Arlingtone vo Virgínii; Pittsburghu v Pannsylvánii a Bostone v štáte Massachusetts a New Orleans v štáte Louisiana. Európske pobočky sa nachádzajú v Cambridge v Spojenom kráľovstve, Belgickom Bruseli a v Canberre v Austrálii.

## Referencie

## Iné projekty

## Externé odkazy
* Oficiálna stránka 

Kategória:Futurologické organizácie
Kategória:Organizácie založené v 1946
Kategória:Organizácie v USA
Vernor Vinge

**Vernor Steffen Vinge** (* 10. február 1944, Waukesha, Wisconsin, USA† 20. marec 2024, La Jolla, Kalifornia) bol americký vedec a spisovateľ science-fiction. 

## Profil
Narodil sa vo Waukeshi vo Wisconsine. Preslávil sa prednáškou *Singularity* (1993) v ktorej sa zaoberal perspektívami singularity a jej dopadmi na ľudskú civilizáciu. V poviedke *True Names* (1981) popísal základné rysy kyberpriestoru a virtuálnej reality.

## Dielo
Vernor Vinge je autorom následovných kníh a poviedok* Apartness* (1965),* True Names* (1981), *Marooned in Realtime* (1987), *A Fire Upon the Deep* (1993), *Deepenes in the Sky* (2000), *Fast Times at Fairmont High* (2002).

## Singularita
Vernor Vinge v prednáške Singularita - Singularity (1993), ktorá bola prednesená na sympóziu VISION-21 sponzorovanom NASA Lewis Research Center a Ohio Aerospace Institute konanom 30.31.3.1993, tvrdí, že medzi rokmi 2005 a 2030 sa objaví nadľudská inteligencia. Ľudstvo bude mať technické prostriedky, aby vytvorilo nadľudskú inteligenciu. Zakrátko potom skončí ľudská éra.
Vinge tvrdí, že ústredným rysom 20. storočia bolo zrýchľovanie technologického rozvoja. Uvažuje preto, že ľudstvo sa nachádza na pokraji zmeny porovnateľnej s objavením sa človeka na Zemi. Vlastnou príčinou tejto zmeny je, že v krátkej dobe vytvoríme entity s inteligenciou vyššou ako je ľudská.  
Vinge uvádza, že nadľudská inteligencia môže byť vyvinutá nasledovnými spôsobmi :
* Môžu byť vyvinuté počítače, ktoré budú mať vedomie a nadľudskú inteligenciu
* Rozsiahle počítačové siete (a ich užívatelia) sa môžu „prebudiť“ ako bytosti s nadľudskou inteligenciou
* Prepojenie človeka s počítačom sa môže stať tak tesným, že užívateľov bude možno považovať za tvorov s nadľudskou inteligenciou
* Biológia môže poskytnúť prostriedky pre zvýšenie prirodzenej ľudskej inteligencie.

## Predpoveď
Keďže prvé tri možnosti závisia na zdokonalení hardvéru Vinge predpokladá, že k vytvoreniu inteligencie vyššej než je ľudská dôjde v priebehu nasledujúcich tridsiatich rokov. Vinge tvrdí, že bude prekvapený, ak sa to stane pred rokom 2005 alebo po roku 2030.

## Bibliografia
### Knihy
* Vinge, Vernor: True Names and Other Dangers. Bean Books, 1987

### Články
* Vinge, Vernor: The Coming Technological Singularity: How to Survive in the Post-Human Era. 1993, http://www-rohan.sdsu.edu/faculty/vinge/misc/singularity.html
* Vinge, Vernor: Singularity. Whole Earth Review, 1993

### Články v českom jazyku
* Vinge, Vernor: Singularita. Czech Translation by Jan Kučera. Česká asociace transhumanismu, 1998, http://www.transhumanismus.cz/library.php?source=kucera 

## Referencie

## Iné projekty

## Externé odkazy
* Abstract
* Vernor Vinge na Worlds Without End
* 
* The Coming Technological Singularity: How to Survive in the Post-Human Era, 1993
* "2020 Computing: The creativity machine", from *Nature magazine*, 23 March 2006
* Vernor Vinge's keynote address at the 2006 Austin Games Conference

Kategória:Futurológovia
Kategória:Transhumanizmus
Kategória:Vedci USA
Kategória:Spisovatelia science-fiction USA
Kategória:Osobnosti z Wisconsinu
Podpredseda vlády

**Podpredseda vlády** je člen vlády, ktorý môže v niektorých situáciách prevziať pozíciu predsedu vlády. Vo veľa krajinách podpredsedovia vlády zastávajú súčasne aj ministerský post. 

## Pozri aj
* predseda vlády

Kategória:Politika
Kategória:Vládcovia
Kategória:Ústavné právo
Kategória:Teória práva
Lúčna (potok)

**Lúčna** je potok v hornom Turci, v juhozápadnej časti okresu Turčianske Teplice. Je to ľavostranný prítok Turca, má dĺžku 6,6 km a je tokom IV. rádu. Niekedy sa označuje aj ako **Lubná**.

## Prameň
Pramení v pohorí Žiar, v podcelku Horeňovo, na severozápadnom svahu Nemcova (831,7 m n. m.), v nadmorskej výške približne 795 m n. m.

## Opis toku
Od prameňa tečie na krátkom úseku najprv na sever, potom sa stáča na severovýchod, esovito sa stáča a vytvára malý oblúk prehnutý na sever. Ďalej pokračuje na východ, pričom sa koryto opätovne esovito stáča a sprava priberá tri krátke prítoky; bezmenný, Za Vývratmi (0,5 km), Tesná dolinka (0,5 km). Následne priberá ľavostrannú Podhoreň, pravostranný Veľký potok (527,8 m n. m.) a z pravej strany tiež krátky prítok zo severozápadného svahu Požežskej hlavy (673,2 m n. m.), koryto Lúčnej sa na dvoch krátkych úsekoch rozvetvuje na dve ramená a z ľavej strany priberá Zverín. Potom vstupuje do Turčianskej kotliny, do podcelku Diviacka pahorkatina, tečie cez Rovnú horu a popri chate Zverín na pravom brehu. Následne sa stáča smerom na sever, sprava ešte priberá prítok prameniaci východne od chaty Zverín, zľava prítok prameniaci na severnom okraji Rovnej hory a stáča sa na severoseverovýchod. Napokon podteká cestu vedúcu do osady Požehy, na krátkom úseku tečie k ústiu severným smerom a východne od obce Dubové ústi v nadmorskej výške cca 482,5 m n. m. do Turca.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Žiari
Kategória:Vodné toky v Turčianskej kotline
Kategória:Vodné toky v okrese Turčianske Teplice
Veľký potok (prítok Lúčnej)

**Veľký potok** je potok v hornom Turci, v juhozápadnej časti okresu Turčianske Teplice. Je to pravostranný prítok Lúčnej, meria 4,5 km a je tokom V. rádu. 

## Prameň
Preteká pohorím Žiar, pramení v podcelku Horeňovo, na juhovýchodnom svahu Nemcova (831,7 m n. m.) v nadmorskej výške približne 750 m n. m. 

## Opis toku
Tečie prevažne severovýchodným smerom cez Veľkú dolinu, zľava priberá krátky prítok z východného svahu Nemcova, sprava krátky prítok zo severozápadného svahu Vysokého vrchu (829,3 m n. m.) a opäť zľava ďalší krátky prítok zo severovýchodného svahu Nemcova. Ďalej priberá sprava Zadnú Kamennú (0,6 km), následne z tej istej strany aj Prednú Kamennú (0,7 km) a na severozápadnom úpätí vrchu Požežská hlava (673,2 m n. m.), južne od obce Dubové, ústi v nadmorskej výške 527,8 m n. m. do Lúčnej.

Kategória:Potoky na Slovensku
Kategória:Povodie Turca
Kategória:Vodné toky v Žiari
Kategória:Vodné toky v okrese Turčianske Teplice
Virtual XI

***Virtual XI*** je v poradí jedenásty štúdiový album anglickej heavy metalovej skupiny Iron Maiden.

## Zoznam skladieb
# „Futureal“ (Harris, Bayley) - 2:55
# „The Angel & The Gambler“ (Harris) - 9:52
# „Lightning Strikes Twice“ (Murray, Harris) - 4:50
# „The Clansman“ (Harris) - 8:59
# „When Two Worlds Collide“ (Harris, Bayley, Murray) - 6:17
# „The Educated Fool“ (Harris) - 6:44
# „Don't Look To The Eyes of A Stranger“ (Harris) - 8:03
# „Como Estais Amigos“ (Gers, Bayley) - 5:30

## Single
* „The Angel & The Gambler“
**bonus: „Blood on the World's Hands (live)“
vydané: 9. marec 1998

* „Futureal“
**bonus: „The Evil That Men Do (live)“
vydané: 28. september 1998

## Zostava

* Steve Harris - basová gitara      
* Dave Murray - rytmická a sólová gitara
* Blaze Bayley - spev 
* Nicko McBrain - bicie 
* Janick Gers - rytmická a sólová gitara

## Zaujímavosti
* Autorom obalu je *[[Melvyn Grant]]*. Mnohí považujú toto stvárnenie Eddieho za najhoršie v kariére *Iron Maiden*.

Kategória:Albumy Iron Maiden
Kategória:Hudobné albumy z 1998
Amerigo Vespucci

**Amerigo Vespucci** (* 9. marec 1451 alebo 1454, Florencia – † 22. február 1512, Sevilla) bol taliansky obchodník, cestovateľ a kartograf.

Narodil sa do bohatej florentskej rodiny. V rokoch 14991502 podnikol dve plavby pri ktorých preskúmal východné pobrežie Južnej Ameriky. Pri druhej plavbe zistil, že Južná Amerika siaha oveľa ďalej, než bolo Európanom dovtedy známe. Toto zistenie ho doviedlo k odvážnemu tvrdeniu, že táto zem je súčasťou kontinentu. Mnoho moreplavcov a bádateľov si myslelo, že cez Atlantický oceán doplávajú do Ázie. V roku 1499 Vespucci preskúmal severovýchodnú časť Južnej Ameriky, druhú cestu vykonal roku 1501 a zistil, že objavil nový kontinent.

Nemecký kartograf Martin Waldseemüller pomenoval na počesť Ameriga Vespucciho nový svetadiel Amerika.

## Iné projekty

## Zdroj

Kategória:Talianski obchodníci
Kategória:Talianski cestovatelia
Kategória:Talianski kartografi
Kategória:Talianski objavitelia
Kategória:Talianski moreplavci
Kategória:Osobnosti na brazílskych poštových známkach
Kategória:Osobnosti z Florencie
Ain (rozlišovacia stránka)

**Ain** môže byť:

* departement vo Francúzsku, pozri Ain
* rieka vo Francúzsku, pozri Ain (rieka)
* postava írskej mytológie, pozri Ain (mytológia)
* tradičný názov hviezdy Epsilon Tauri
* mesto v Spojených arabských emirátoch, pozri Al Ain

## Pozri aj
* AIN
Jasenovský potok (prítok Jasenice)

**Jasenovský potok** je potok v hornom Turci, v západnej časti okresu Turčianske Teplice. Je to ľavostranný prítok Jasenice, meria  a je tokom V. rádu. 

Pramení v pohorí Žiar, v podcelku Vyšehrad, juhovýchodne od Vyšehradského sedla () v nadmorskej výške približne  Od prameňa tečie východojuhovýchodným smerom súbežne s cestou II/519 na ľavom brehu, preteká intravilánom obce Jasenovo, kde podteká cestu č. 519. V obci sprava priberá potok zvaný Z Kapustných záhrad (), stáča sa severovýchodným smerom a zľava ďalej priberá potok Lúčny (). Na okraji obce ešte priberá ľavostranný Rybník () a oblúkom sa stáča na juhovýchod, pričom vteká do Turčianskej kotliny, do podcelku Diviacka pahorkatina. Na ľavom brehu sa oddeľuje umelo upravené koryto (cca ), po jeho opätovnom spojení s hlavným tokom druhýkrát podteká cestu II. triedy č. 519 a na krátkom úseku tečie východným smerom. Severozápadne od obce Budiš ústi v nadmorskej výške cca  do Jasenice.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Žiari
Kategória:Vodné toky v okrese Turčianske Teplice
Rudniansky potok (prítok Jasenice)

**Rudniansky potok** je potok v hornom Turci, v západnej časti okresu Turčianske Teplice. Je to ľavostranný prítok Jasenice, meria 4 km a je tokom V. rádu. 

Pramení v pohorí Žiar, v podcelku Vyšehrad, na juhojuhozápadnom svahu Vlčej (752,6 m n. m.) v lokalite Podskalie, v nadmorskej výške cca 580 m n. m. Na hornom toku tečie juhovýchodným smerom a následne vstupuje do Turčianskej kotliny, kde najprv preteká intravilánom obce Rudno. V obci sa ďalej stáča severojužným smerom a pod obcou potom pokračuje k ústiu viac juhojuhovýchodným smerom. Bez pribratia stálych prítokov ústi severozápadne od obce Budiš v nadmorskej výške približne 474 m n. m. do Jasenice.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Žiari
Kategória:Vodné toky v okrese Turčianske Teplice
Airy

**Airy** môže byť:
* impaktný kráter na povrchu Marsu, pozri Airy-0
* impaktný kráter na povrchu Marsu, pozri Airy (kráter)
* bol britský fyzik a kráľovský astronóm, pozri George Biddell Airy
Zápotočie

**Zápotočie** je potok v dolnom Turci, v južnej časti okresu Martin. Je to pravostranný prítok Blatnického potoka, meria 4 km a je tokom V. rádu. 

Preteká Turčianskou kotlinou, pramení v podcelku Mošovská pahorkatina na východoseverovýchodnom svahu Konúša (560,4 m n. m.), pri osade Sebeslavce, v nadmorskej výške cca 510 m n. m. Najprv tečie severoseverozápadným smerom, potom sprava priberá Studničky a esovito sa stáča. Západne od obce Folkušová ďalej priberá sprava najprv potok Folkušová, potom aj Zátoku. Následne sa oblúkom stáča na západ, z pravej strany priberá Žírovú, zľava krátky prítok zo severoseverozápadného svahu Borín (556,3 m n. m.) a opäť sprava krátky prítok z juhozápadného svahu Bukoviny (543,1 m n. m.). Následne preteká intravilánom obce Ďanová a priamo v obci ústi v nadmorskej výške približne 444,5 m n. m. do Blatnického potoka.

## Referencie

Kategória:Potoky na Slovensku
Kategória:Povodie Turca
Kategória:Vodné toky v okrese Martin
Mošovský potok

**Mošovský potok** (miestne nazývaný aj *Mošovka*) je potok v hornom Turci, v severovýchodnej časti okresu Turčianske Teplice. Je to ľavostranný prítok Čiernej vody, meria 6 km a je tokom VI. rádu. 

## Prameň
Preteká Turčianskou kotlinou, pramení na podhorí Veľkej Fatry, v Mošovskej pahorkatine, na západoseverozápadnom svahu Malinia (825,8 m n. m.) v nadmorskej výške cca 550 m n. m. 

## Opis toku
Tok pramení v poraste Hlboké, vedľa osamelej skupinky stromov uprostred lúky pri tzv. Doktorovej chate. Približne po 100 metroch priberá krátky (cca. 90m) pravostranný prítok s prameňom na hranici lesa. O ďalších 100 metrov, neďaleko orechovej aleje, sa k nemu pripája ďalší pravostranný prítok (s dĺžkou cca. 80 metrov). Po nasledujúcich 350 metroch Mošovský potok priberá tretí pravostranný prítok s dĺžkou takmer 800 metrov, ktorý tečie oblúkom od svojho prameňa uprostred lúky až do časti Krížková, kde sa vlieva. Mošovský potok potom tečie juhozápadným smerom, zľava priberá krátky prítok prameniaci severoseverozápadne od kóty 615,1 m a veľkým oblúkom prehnutým na juh sa stáča najprv na severozápad, potom na sever. Následne sa oblúkom stáča severozápadným smerom, sprava priberá Rybník, preteká rekreačným areálom Drienok a smerom na sever ďalej pokračuje intravilánom obce Mošovce, kde sa delí na dve ramená: hlavné rameno a tzv. Horný Potok, ktorý v minulosti slúžil na pohon mlynského kolesa. Za obcou sa stáča najprv severoseverozápadným smerom, podteká cestu I. triedy č. 65 a k ústiu pokračuje severozápadným smerom rovinatým územím dna Turčianskej kotliny. Do Čiernej vody sa vlieva juhovýchodne od obce Blažovce v nadmorskej výške 451,8 m n. m.

## Referencie

## Galéria

Image:Spring_-_Mosovsky_potok.JPG|Prameň Mošovského potoka
Image:Mosovsky_potok.JPG|Mošovský potok pred prítokom Rybníka


## Pozri aj
* Čierna voda
* Mošovce
* Mošovská pahorkatina
* Rybník

Kategória:Potoky na Slovensku
Kategória:Povodie Turca
Kategória:Vodné toky v Turčianskej kotline
Kategória:Mošovská pahorkatina
Kategória:Mošovce
Kategória:Vodné toky v okrese Turčianske Teplice
Jelšovec (potok)

**Jelšovec** je potok v dolnom Turci, v južnej časti okresu Martin. Je to pravostranný prítok Karlovského potoka, meria 2,8 km a je tokom VI. rádu. 

## Prameň
Preteká Turčianskou kotlinou, pramení v podcelku Mošovská pahorkatina severoseverozápadne od obce Blatnica v nadmorskej výške približne 474 m n. m., v blízkosti cesty III. triedy z Karlovej do Blatnice.

## Opis toku
Od prameňa tečie sprvu severoseverozápadným smerom, potom viac severozápadným smerom v blízkosti Karlovej, podteká štátnu cestu č. 65, s ktorou tečie na krátkom úseku súbežne na sever. Napokon sa stáča severozápadným smerom a pri osade Stariny, západne od obce Ďanová sa v nadmorskej výške cca 449 m n. m. vlieva do Karlovského potoka.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Turčianskej kotline
Kategória:Vodné toky v okrese Martin
Oleg Jurievič Aťkov

**Oleg Jurievič Aťkov** (; * 9. máj 1949, Chvorostianka) je bývalý sovietsky kozmonaut. V roku 1984 sa zúčastnil na kozmickom lete v kozmickej lodi Sojuz T-10 a na dlhodobom pobyte v kozmickej stanici Saľut 7.

## Život
### Mladosť a výcvik
Počas základnej školy ho zaujímala rádiotechnika, neskôr sa rozhodol stať sa lekárom a preto sa prihlásil na Krymskú lekársku fakultu v Simferopole. Štúdium na nej začal v roku 1967, ale neskôr sa s rodičmi odsťahoval (otec bol v armáde), v škole pokračoval v Kyjeve a dokončil ju v roku 1973 v Moskve (Moskovskij medicinskij inst. im. Sečenova).  Ešte pred príchodom do tímu kozmonautov bol autorom piatich vynálezov a tridsiatich vedeckých prác. Stal sa sekretárom Všezväzovej vedeckej spoločnosti kardiológov. Bol lekárom vyšetrujúcim kozmonautov pred a po letoch vrátane česko-slovenského kozmonauta V. Remeka, zasadal vo výberovej komisii, podieľal sa na vývoji prístrojov pre kozmické experimenty. Za svoj echokardiograf bol vyznamenaný cenou Komsomolu. Pretože chcel vyšetrovať kozmonautov počas letu, prihlásil sa v roku 1977 do tímu a ako druhý lekár v histórii letov (po Jegorovi) do kozmu po 7 rokoch odletel. Stal sa tak 137 kozmonautom Zeme.  

### Let do vesmíru
Letel na palube Sojuzu T-10 vo februári 1984 spoločne s Leonidom Kizimom a Vladimirom Soloviovom. Po 24 hodinách od štartu z Bajkonuru sa pripojili k orbitálnej stanici Saľut 7. MUDr. Oleg Jurievič Aťkov CSc. tam zostal ako člen 3. základnej posádky plných 235 dní (plus deň letu), vyšetroval ako lekár mnohých kozmonautov z lodí, ktoré sa pri stanici vystriedali a zapojil sa aj do ďalších experimentov na stanici. Spoločne potom celá základná posádka odletela v Sojuze T-11 na Zemi.

* Sojuz T-10 , Saľut 7, Sojuz T-11 (8. február 1984 – 2. október 1984)

### Po letoch
V roku 1985 sa vrátil do Moskvy k lekárskej výskumnej práci (Vesojuznyj kardiologičeskij naučnyj centr AMN SSSR). V roku 2005 bol na čele ruskej delegácie ako šéf zdravotníckeho odboru ruských železníc, ktorá navštívila kúpeľné Teplice v severných Čechách, aby tam posúdil možné uzavretie dohody o spolupráci pri liečení ruských pacientov.

## Zdroje
### Literatúra
* 

## Externé odkazy
* Biografia v Malej encyklopédii kozmonautiky 
* Biografia na stránkach Space40 

Kategória:Narodenia v 1949
Kategória:Sovietski kozmonauti
Pavel Ivanovič Beľajev

**Pavel Ivanovič Beľajev** (; * 26. jún 1925, Čeliščevo, Ruská SFSR, ZSSR – † 10. január 1970, Moskva, Sovietsky zväz) bol sovietsky vojenský pilot a kozmonaut. V roku 1965 bol veliteľom kozmickej lode Voschod 2, ktorá sedemnásťkrát obletela Zem.

## Životopis
[thumb|left|170px|Beľajev na [Nemecká demokratická republika|východonemeckej poštovej známke z roku 1965]]

Narodil sa na dedine v tajge a chcel byť preto lovcom alebo cestovateľom. Žil v početnej rodine so štyrmi sestrami a bratom, otec pracoval celé dni v nemocnici, matka denne v kolchoze. Vo voľných chvíľach po škole v okolitých lesoch lovil zver. Na začiatku vojny ho na front kvôli veku nevzali, nastúpil ako sústružník do továrne v Kamensku-Uralsku. V roku 1943 dostal povolávací rozkaz a narukoval do leteckej školy vojenského námorníctva. Nastúpil na východný front 9. mája 1945 v hodnosti nadporučíka. Slúžil v niekoľkých útvaroch, na siedmich typoch lietadiel, nepočítajúc školské stroje. V roku 1956 bol poslaný na vojenskú leteckú akadémiu a po troch rokoch absolvoval s vynikajúcimi výsledkami lekárske vyšetrenie. V roku 1960 bol zaradený do oddielu kozmonautov, potom však nasledovalo zranenie z parašutistického výcviku, vďaka ktorému sa dostal do vesmíru až v roku 1965 s kozmickou loďou Voschod 2. Krátko na to bol na návšteve v Česko-Slovensku.

V decembri 1969 ochorel, vredy – krvácanie do žalúdka a čriev, operácia sa príliš nevydarila a 10. januára 1970 v nemocnici zomrel. Bol ženatý, mal dve deti a bol, podobne ako ostatní sovietski kozmonauti, členom Komunistickej strany Sovietskeho zväzu.

## Let do vesmíru
Štartoval spoločne s Alexejom Leonovom z Bajkonuru na jar roku 1965. Bol veliteľom lode, absolvovali 17 obletov Zeme aj s Leonovovým výstupom (prvý človek) do vesmíru, po 26 letových hodinách v poriadku pristáli neďaleko mesta Perm.. 

* Voschod 2  (18. marec 1965 – 19. marec 1965)

## Referencie



## Externé odkazy
* Osobná stránka na webe MEK 
*  Web Space

Kategória:Narodenia v 1925
Kategória:Úmrtia v 1970
Kategória:Sovietski kozmonauti
Kategória:Sovietski letci
Kategória:Hrdinovia Sovietskeho zväzu
Kategória:Pochovaní na Novodievčom cintoríne
Kalník

**Kalník** je potok v dolnom Turci, na území okresu Martin. Je to ľavostranný prítok Sklabinského potoka, má dĺžku 5,3 km a je tokom V. rádu. Niekedy sa nazýva aj **Jordán**. 

Preteká Turčianskou kotlinou, pramení v podcelku Sklabinské podhorie, západne od kóty 706,5 m v lokalite Prielohy, východne od Horného Jasena, v nadmorskej výške približne 630 m n. m. Najprv tečie na západ okrajom Horného Jasena, zľava priberá Hradište, stáča sa a na krátkom úseku pokračuje na sever. Potom tečie cez Dolné Jaseno, kde sa na krátkych úsekoch tečie najprv na severozápad, potom na západ. Potom tečie na juhozápad, preteká podcelkom Mošovská pahorkatina, zľava priberá najprv Záružlie, tečie na krátkom úseku na západ a z tej istej strany potom priberá aj Lúčky. Odtiaľ tečie prechodne na sever, následne na západ a preteká obcou Horný Kalník. Za obcou priberá ľavostranný prítok z lokality Kobyla, stáča sa na sever, vytvára menší oblúk vypnutý na východ a pokračuje severozápadným smerom cez obec Dolný Kalník. V obci sa koryto potoka výraznejšie vlní. Napokon preteká ešte južným okrajom intravilánu obce Dražkovce, stáča sa na severoseverovýchod a severozápadne od stredu tejto obce ústi v nadmorskej výške cca 422 m n. m. do Sklabinského potoka.

## Referencie

## Iné projekty

Kategória:Potoky na Slovensku
Kategória:Povodie Turca
Kategória:Vodné toky v okrese Martin
Inerciálna sústava súradníc

**Inerciálna sústava súradníc** je sústava súradníc, ktorá je v pokoji alebo v stave rovnomerného priamočiareho pohybu vzhľadom na inú sústavu súradníc. Hmotný bod môže zmeniť polohu len pomocou interakcie, čiže pomocou zrážky dvoch hm. bodov alebo prostredníctvom fyzikálnych polí.

Kategória:Sústavy súradníc
Minské metro

80px|left

thumb|300px|Plán siete minského metra
thumb|Výstavba minského metra

**Minské metro** je podzemná rýchlodráha v Minsku, ktorá bola otvorená v roku 1984 a pozostáva z troch liniek Moskovskaja, Avtozavodskaja a Zelenožskaja. Za deň prepraví 800-tisíc cestujúcich a celkovo obsahuje 28 staníc.

## Dejiny
Počas polovice 20. storočia počet obyvateľov Minska prekročil milión, čo sa prejavilo aj na dopravnej situácii. Koncom 60. rokov sa objavili prvé plány na výstavbu moderného systému podzemnej rýchlodráhy. Stavať sa začalo 16. júna 1977 a otvorené bolo o 7 rokov neskôr, 30. júna 1984. Minské metro sa tak stalo prvým a zatiaľ jediným systémom svojho druhu v Bielorusku a deviatym vo vtedajšom ZSSR. Dosiaľ sa vybudovalo 28 staníc a  tratí.

Hoci rozpad Sovietskeho zväzu a koniec socializmu priviedli Bielorusko do ťažkej ekonomickej situácie, ktorá zasiahla všetky odvetvia, výstavba metra sa nezastavila. Niektorí ľudia to pripisujú pomalej transformácii celej krajiny, ktorá čiastočne ešte funguje na princípe starej veľmoci. Obe linky sa v súčasnosti predlžujú, posledné nové stanice boli otvorené v roku 2014.

## Mimoriadne udalosti
11. apríla 2011 došlo v stanici Okťabirskaja k výbuchu, ktorý si vyžiadal 12 obetí a 126 ranených.

## Stanice
*(názvy staníc sú v ruskej transkripcii)*

## Galéria

Obrázok:Puszkinskaja.jpg|Stanica Puškinskaja (*Пушкінская*)
Obrázok:Belarus Minsk Metro Spartovaja.JPG|Stanica Sportivnaja (*Спартовая*)
|Stanica Park Čeljuskincev (*Парк Чэлюскінцаў*)
|Stanica Traktornij zavod (*Трактарны завод*)
Obrázok:Belarus Minsk Metro Partyzanskaja.jpg|Stanica Partizanskaja (*Партызанская*)


## Pozri aj
* Električková doprava v Minsku

## Iné projekty
.

## Externé odkazy
* Oficiálna stránka o Minskej doprave 
* Urbanrail.net Informácie na stránkach Urbanrail.net (po anglicky) 

Minsk
Kategória:Doprava v Minsku
Georgij Timofejevič Dobrovoľskij

**Georgij Timofejevič Dobrovoľskij** (; * 1. jún 1928, Odessa, Ukrajinská SSR, ZSSR – † 29. jún 1971, Sojuz 11, kozmický priestor) bol sovietsky kozmonaut.

V roku 1971 bol veliteľom kozmickej lode Sojuz 11. Posádka tejto lode uskutočnila prvý prechod do orbitálnej stanice Saľut 1. Spoločný let komplexu Saľut - Sojuz trval 23 dní. G. T. Dobrovoľskij zahynul pri pristávaní kozmickej lode, v dôsledku poruchy na hermetickom uzávere kabíny lode.

## Život
Dobrovoľskij vyrastal v Odesse a sníval o námorníckom živote. Bol ruskej národnosti. Na námornú školu však prijatý nebol, dostal sa na špeciálnu leteckú školu. Otec z rodiny zmizol, keď mal Georgij dva roky, matka, ktorú nesmierne miloval, bola celý život upratovačkou. Na začiatku II. svetovej vojny bol v Odese zatknutý a za prechovávanie revolveru odsúdený na 25 rokov väzenia. Odtiaľ sa mu podarilo v marci 1944 utiecť. Po vojne sa cez deň učil a po nociach sa živil vykladaním nákladných lodí v prístave. Dostal sa na Čugujevské vojenské letecké učilište, nastúpil do leteckého útvaru stíhacích lietadiel, naučil sa lietať na jakoch, lavočkinoch, migoch všetkých modifikácií. Po dokončení akadémie sa stal politickým pracovníkom, ale lietal ďalej. Oženil sa, mal dve deti. V roku 1962 mu ponúkli možnosť stať sa kozmonautom a tak nastúpil do Hviezdneho mestečka. Bohužiaľ už prvý jeho let na Sojuze 11 skončil v roku 1971 katastrofou. Pri zostupovej fáze všetci traja kozmonauti zahynuli.

Kategória:Sovietski kozmonauti
Kategória:Sovietski letci
Kategória:Hrdinovia Sovietskeho zväzu
Kategória:Obete kozmických katastrof
Kategória:Osobnosti z Odesy
Robert Fulghum

**Robert Fulghum** (* 4. jún 1937, Waco, Texas, USA) je americký spisovateľ, filozof, spevák, unitársky pastor, učiteľ, maliar a sochár. 

Človek mnohých povolaní a schopností. Sám o sebe hovorí ako o samoukovi, ktorého najviac naučila škola života. 

Preslávil sa ako spisovateľ krátkych esejí o každodenných veciach. 

Jeho prvá kniha *Všetko, čo naozaj potrebujem vedieť, som sa naučil v materskej škôlke* s podtitulom *neobyčajné premýšľanie o obyčajných veciach* vydaná v roku 1988 sa stala klasikou a katapultovala ho na prvú priečku bestsellerov v New York Times na dobu dvoch rokov. Jeho ďalších šesť titulov sa radí takisto medzi bestsellery. Fulghum v nich pokračuje vo svojich krátkych úvahách.

V 103 krajinách sveta bolo vydaných viac než 16 miliónov kópií jeho kníh v 27 jazykoch.

## Vydané diela
# *All I Really Need To Know I Learned In Kindergarten: Uncommon Thoughts On Common Things* - 1988 
#**Všechno, co opravdu potřebuju znát, jsem se naučil v mateřské školce* - Argo, Česko, 1996, 2006, okrem týchto dvoch vydaní vyšlo v roku 2003 rozšírené vydanie pri príležitosti 15. výročia vydania titulu 
#**Všetko, čo naozaj potrebujem vedieť, som sa naučil v materskej škôlke* - Príroda, Slovensko, 2006
# *It Was On Fire When I Lay Down On It* - 1989 
#**Už hořela, když jsem si do ní lehal* - Argo, Česko, 1996
# *Maybe, Maybe Not: Second Thoughts From A Secret Life* - 1993 
#**Možná, možná ne* - Argo, Česko, 1996
# *Uh-Oh: Some Observations From Both Sides Of The Refrigerator Door* - 1995 
#**Ach jo* - Argo, Česko, 1996
# *From Beginning To End: The Rituals Of Our Lives* - 1995 
#**Od začátku do konce* - Argo, Česko, 1995, 2004
# *True Love* - 1997 
#**Opravdová láska* - Argo, Česko, 1997
# *Words I Wish I Wrote: A Collection Of Writing That Inspired My Ideas* - 1997 
#**Slova, která jsem si přál napsat sám* - Argo, Česko, 1998 
#**Čo by som bol rád napísal* - Slovenský spisovaťeľ, Slovensko, 1999
# *Third Wish* - 2004 román, vyšiel najprv v Česku a až potom v USA
#**Třetí přání* - Argo, Česko, 2004
#**Tretie želanie: Svedok* - Argo, Česko, 2005 slovenské vydanie  
# *Third Wish II, The Rest of the Story, Almost* - 2005 
#**Třetí přání 2, zbytek příběhu (skoro)* - Argo, Česko, 2005
#*Third Wish Granted* - 2006 
#**Třetí přání 3 - (splněno)* - Argo, Česko 2006
#*If You Love Me Still, Will You Love Me Moving?* - 2011 
#**Drž mě pevně, miluj mě zlehka - Příběhy z tančírny Century* - Argo, Česko 2011
#*A Memoir of an Adventure* (kniha v angličtine zatiaľ oficiálne nevyšla)
#**Vzpomínky na jedno dobrodružství* - Argo, Česko 2013

## Zdroje
*česká a anglická wikipédia, 
*oficiálna stránka Roberta Fulghuma

## Iné projekty

## Externé odkazy
*Oficiálna webstránka
*Edmonds Unitarian Universalist Church

Kategória:Spisovatelia USA
Kategória:Osobnosti z Waca
Symetria (fyzika)

Vo fyzike je prírodný zákon (alebo predmet) symetrický vtedy, ak na ňom môžeme vykonať nejakú transformáciu a aj po tejto transformácii budú výsledky konkrétneho merania vykonaného na tomto fyzikálnom systéme rovnaké, ako predtým.
Dezider Milly

Prof. **Dezider Milly** (* 7. august 1906, Kyjov – † 1. september 1971, Bratislava) bol slovenský maliar, grafik a pedagóg, predstaviteľ výtvarného umenia Rusínov na Slovensku.

Narodil sa v rodine duchovného. Vyštudoval Učiteľský seminár v Prešove a Vysokú umelecko-priemyslovú školu v Prahe u profesorov Schussera a Hofbauera. Učil v obciach Orlov, Plaveč a v Učiteľskom seminári v Prešove. Od roku 1946 žil v Bratislave. Bol pedagógom na Pedagogickej fakulte Univerzita Komenského, na SVŠT a od roku 1949 profesorom na VŠVU, na katedre všeobecného a krajinárskeho maliarstva. V roku 1952 bol rektorom VŠVU.

S jeho tvorbou sa možno zoznámiť v Galérii Dezidera Millyho vo Svidníku.

## Diela
* Krivý Jarok
* Pusté Pole
* Predjarie v Kyjove
* Blúdiaca
* Rusínska balada
* Na dedine
* Pastieri
* Pred Žatvou 

## Externé odkazy
*[Diela Dezidera Millyho v [SNG] ]

Kategória:Slovenskí maliari
Kategória:Česko-slovenskí národní umelci
Kategória:Slovenskí pedagógovia
Kategória:Osobnosti z Kyjova (okres Stará Ľubovňa)
Žamberk

**Žamberk** (nem. *Senftenberg*) je mesto na východe Čiech v Pardubickom kraji,  severovýchodne od Ústí nad Orlicí. Leží pod Orlickými horami na rieke Divoká Orlice. Žamberk má rozlohu  a žije tu 6 057 obyvateľov.

## Dejiny
Prvá písomná zmienka o obci je z roku 1332.

## Múzeá
* Mestské múzeum – Československé armády 472
* Rodný dom Prokopa Diviša – Helvíkovice 326

## Pamätihodnosti
* Kaštieľ svätého Václava – ulica Kostelní
* Židovský cintorín – ulica Československé armády
* Pomník Bedřicha Havleny – Vojáčkovy sady
* Pomník obetiam I. svetovej vojny – Vojáčkovy sady
* Pomník obetiam II. svetovej vojny – námestie Generála Knopa
* Kašna – Masarykovo náměstí
* Zámok Žamberk
* Albertova vila – Areál liečebne Albertinum
* Nemocnica svätej Kataríny – ulica Československé armády
* Českobratrská barvírna a kovárna

## Osobnosti
* Prokop Diviš  (* 1698 – † 1765), konštruktér bleskozvodu
* Theodor Brorsen (* 1819 – † 1895), dánsky astronóm
* Josef Jan Šarapatka (* 1731 – † 1820), hudobný skladateľ
* Eduard Albert (* 1841 – † 1900), univerzitný profesor, chirurg,, spisovateľ, historik
* Augustin J. B. Seydler (* 1849 – † 1891), fyzik, filozof, matematik a univerzitný profesor
* František Albert (* 1856 – † 1923),  lekár a spisovateľ
* Jan Hejčl (* 1868 – † 1935), dekan teologickej fakulty v Olomouc], bádateľ, spisovateľ
* Jindřich Merganc (* 1889 – † 1974), architekt
* Oldřich Marek (* 1911 – † 1986), pedagóg a entomológ
* Petr Eben (* 1929 – † 2007), skladateľ súdobej vážnej hudby

## Partnerské mestá
*  Fresagrandinaria, Taliansko
*  Miharu, Japonsko
*  Nowa Sól, Poľsko
*  Püttlingen, Nemecko
*  Rice Lake, Wisconsin, USA
*  Saint-Michel-sur-Orge, Francúzsko
*  Senftenberg, Nemecko
*  Senftenberg, Rakúsko
*  Vesprém, Maďarsko

## Galéria

Image:Kostel Svatého Václava v Žamberku.jpg|Kostol Svätého Václava v Žamberku
Image:Mariánský sloup v Žamberku.jpg|Mariánsky stĺp na námestí v Žamberku
Image:Divisovo divadlo zamberk.jpg|Divišovo divadlo
Image:Rozhledna Rozalka.jpg|Tyršova rozhľadňa na vrchu Rozálka


## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* 
* Pomníky obetiam vojen


Kategória:Mestá v Česku
Kategória:Mestské pamiatkové zóny v Česku
Mária Medvecká

Akademická maliarka **Mária Medvecká** (* 11. október 1914, Medvedzie – † 23. apríl 1987, Bratislava) bola slovenská maliarka, predstaviteľka slovenského realistického impresionizmu. 

Pochádzala zo šľachtického rodu Medvecký z Medvedzia a Malého Bysterca.( Medveczky de Medveczei és Kis Bisterczei). 
Po maturite v Košiciach študovala na Pedagogickej akadémii v Bratislave. Pôsobila ako učiteľka v Zubrohlave, Tvrdošíne, Jablonke a Námestove. Po vojne pokračovala v štúdiu na Akadémii výtvarných umení vo Viedni a v Prahe u profesora Želibského. Stala sa maliarkou rodnej Oravy a jej ľudu. Od 50. rokov minulého storočia sa venuje i angažovaným témam socialistického realizmu obrazmi industrializácie a budovania socialistickej spoločnosti. Je autorkou bankovky v hodnote 10 Kčs, ktorá platila v Česko-Slovensku v rokoch 19611988.
Výber jej celoživotného diela sa nachádza v Galérii Márie Medveckej, sprístupnenej verejnosti v roku 1979 na Medvedzí.

## Dielo
* Vietor na strniskách
* Deti mieru
* Žena s kohútom
* Partizánska mať
* Natieračský učeň

## Referencie

## Externé odkazy
* Profil na osobnosti.sk
* 
* Galéria Márie Medveckej

Kategória:Slovenské maliarky
Kategória:Maliari socialistického realizmu
Kategória:Česko-slovenskí národní umelci
Kategória:Príslušníci zemianskeho stavu
Kategória:Autori bankoviek
Kategória:Osobnosti z Tvrdošína
Kategória:Slovenskí šľachtici
Kategória:Uhorskí šľachtici
Kategória:Absolventi Akadémie výtvarných umení vo Viedni
Nescafé

right|150px
**Nescafé** je značka instantnej kávy vyrábaná firmou Nestlé. Názov vznikol spojením dvoch slov *Nestlé* a *café*. Prvá práškovaná káva bola objavená Maxom Morgenthalerom po siedmich rokoch hľadania správnej receptúry. 
V mnohých krajinách sa názov *Nescafé* používa vďaka popularite pre všeobecné označenie instantných káv.

## Externé odkazy
* oficiálna stránka 
* oficiálna stránka 

Kategória:Káva
Kategória:Výrobcovia kávy
Aktívny let

**Aktívny let** je fáza letu kozmickej rakety počas práce raketových motorov. Je potrebný na prekonanie zemskej príťažlivosti, kvôli čomu musí raketa dosiahnuť únikovú rýchlosť, ktorá na povrchu Zeme zodpovedá 11 186 km/s (40 270 km/h). Opakom aktívneho letu je pasívny let.

## Referencie

## Pozri aj

* kozmický let

Kategória:Kozmické lety
Charkovské metro

300px|right|thumb|Mapa siete

**Charkovské metro** je podzemná rýchlodráha v Charkove, ktorá má tri linky usporiadené v centre mesta do prestupného trojuholníka.

Sieť má dĺžku  a 28 staníc. Konštrukčne ide o klasické metro sovietskeho typu s razenými stanicami v centre mesta a hĺbenými stanicami na okraji.

## Dejiny
Prvé projekty na vybudovanie metra sa objavili v časoch, keď bol Charkov hlavným mestom Ukrajiny. V 30. rokoch sa úrady premiestnili do Kyjeva, v druhej svetovej vojne mesto utrpelo ťažké škody a s výstavbou metra sa preto v 50. rokoch začalo najprv v Kyjeve.

V 60. rokoch sa začala ukazovať nedostatočná kapacita povrchovej dopravy a v roku 1968 sa začalo s výstavbou podzemnej rýchlodráhy.

O sedem rokov neskôr, 23. augusta 1975, bol otvorený prvý úsek metra s dĺžkou  s ôsmimi stanicami. Na rozdiel od starších sietí podobného typu v bývalom ZSSR malo v Charkove metro pôsobiť skôr moderne ako ozdobne, preto sa stvárnenie mnohých staníc zaobišlo bez nákladných dekoratívnych prvkov známych z moskovského alebo petrohradského metra. Stanice sú však poňaté vo veľkolepom štýle, na ich obklad bolo použité množstvo mramoru a žuly, osvetlenie mnohých staníc zabezpečujú lustre.

V budúcnosti sa počíta s rozovjom siete, v roku 2025 má existovať  nových tratí, počíta sa aj s vetvením existujúcich tratí. Rozširovanie metra postupuje pomaly, v 90. rokoch bola otvorená nová linka Olexijivska. V polovici 1. desaťročia 21. storočia pribúdali nové stanice, nie však nové úseky s mnohými stanicami ako predtým.

## Linkové vedenie

## Vozový park
Dopravu zabezpečujú päťvozové súpravy typu 81-71 v niekoľkých sériách.

## Iné projekty
.

## Externé odkazy
* http://metrokharkov.narod.ru/
* http://metroworld.ruz.net/others/kharkiv.htm
* Informácie na stránkach Urbanrail.net (po anglicky) 
* Informácie na stránkach dopravcu (po rusky) 

Charkov
Kategória:Doprava v Charkove
Novosibirské metro

náhľad|Reklamný vozeň metra v Novosibirsku
náhľad|Sieť metra v Novosibirsku

**Novosibirské metro** je podzemná rýchlodráha v Novosibirsku. Ide o malú sieť, ktorú tvoria dve linky.

## Dejiny
Novosibirsk ako dôležité veľkomesto na Transsibírskej magistrále v druhej polovici 20. storočia dosiahol 1,5 milióna obyvateľov a pri takejto veľkosti mesta povrchová doprava už býva preťažená, preto sa na konci 60. rokov objavili prvé návrhy na výstavbu metra. Stavebné práce na prvom úseku sa začali 12. mája 1979. Trvali 7 a pol roka a prvý úsek s 5. stanicami bol otvorený 7. januára 1986. Novosibirské metro sa stalo štvrtým metrom v Rusku a jedenástym v ZSSR. Onedlho po otvorení začal byť systém rozširovaný podľa plánu, v ktorom sa počítalo so štyrmi linkami a  dlhou sieťou. Ekonomické problémy mladého Ruska zastavili akúkoľvek aktivitu a stavať sa znovu začalo na začiatku 21. storočia.

## Štatistiky
V súčasnej sieti je v prevádzke 13 staníc na dvoch linkách. Nasadené sú štvorvozňové vlaky, celkom ich je 20 a prepravia 250-tisíc cestujúcich denne. Rieka Ob bola prekonaná krytým  dlhým mostom. Stanice boli budované rôznym spôsobom, 4 sú jednoloďové, 7 s prestupmi, na moste na Obe je jedna povrchová stanica.

### Chronológia otvárania jednotlivých úsekov
* 7. január 1986 Krasnyj prospekt - Studenčeskaja ()
* 31. december 1987 Sibirskaja - Ploščaď Garina Michajlovskogo
* 26. júl 1991 Studenčeskaja - Ploščaď Marksa
* 2. apríl 1992 Krasnyj prospekt - Zajelcovskaja
* 28. december 2000 Maršala Pokryškina (pôvodne *Frunzenskaja*)
* 25. jún 2005 Maršala Pokryškina - Berjozovaja Rošča

## Linky

## Externé odkazy
* Oficiálna stránka (po rusky)
* Informácia na stránkach Urbanrail.net (po anglicky) 
* Schéma siete (po rusky) 
* Web Metrosoyuza (po rusky, po nemecky) Fotografie všetkých staníc 

Kategória:Metrá
Kategória:Doprava v Novosibirsku